Што ж гэта будзе за праект? Ён, па словах Пугача, абавязкова стартане, але вось калі дакладна? Музыка не можа паведаміць хаця б прыкладных тэрмінаў, затое распавядае крыху пра сам матэрыял. Гэта – песні, якія некалі спявала бабуля Уладзіміра, а таксама творы, сабраныя ім самім у этнаграфічных пошуках на Піншчыне (Пугач родам з гэтага палескага краю). Галоўны джэйморсавец абяцае, што не збіраецца рабіць нешта ў стылі Івана Кірчука, бо той “папросту непараўнальны ў сваіх пошуках”. Пугач плануе прадставіць слухачам “перапрацаваны погляд на палескую музыку, а не спробу пераспяваць і дадаць сучаснага гучання”.